মমতা বন্দ্যোপাধ্যায়কে সাম্মানিক ডিলিট দিল কলকাতা বিশ্ববিদ্যালয়। নজরুল মঞ্চে আয়োজিত কলকাতা বিশ্ববিদ্যালয়ের ২০১৮ সমাবর্তন অনুষ্ঠানে মুখ্যমন্ত্রী মমতা বন্দ্যোপাধ্যায়ের হাতে সম্মান তুলে দেন রাজ্যপাল কেশরীনাথ ত্রিপাঠি।
 নিজস্ব প্রতিবেদন : মমতা বন্দ্যোপাধ্যায়কে সাম্মানিক ডিলিট দিল কলকাতা বিশ্ববিদ্যালয়। নজরুল মঞ্চে আয়োজিত কলকাতা বিশ্ববিদ্যালয়ের ২০১৮ সমাবর্তন অনুষ্ঠানে মুখ্যমন্ত্রী মমতা বন্দ্যোপাধ্যায়ের হাতে সম্মান তুলে দেন রাজ্যপাল কেশরীনাথ ত্রিপাঠি। তবে মুখ্যমন্ত্রী মমতা বন্দ্যোপাধ্যায়কে ডি.লিট দেওয়া নিয়ে কলকাতা বিশ্ববিদ্যালয়ের সিদ্ধান্ত ঘিরে তৈরি হয় বিতর্কও। মমতা বন্দ্যোপাধ্যায়কে ডি.লিট দিলে কলকাতা বিশ্ববিদ্যালয়ের ঐতিহ্য ক্ষুণ্ণ হবে, এই নিয়ে হাইকোর্টে জনস্বার্থ মামলা দায়ের করেন উত্তরবঙ্গ বিশ্ববিদ্যালয়ের প্রাক্তন উপাচার্য রঞ্জুগোপাল মুখোপাধ্যায়। তবে সেই মামলা-বিতর্ক দূরে সরিয়ে রেখেই আজ সাম্মানিক ডি.লিট-এ ভূষিত হলেন মমতা বন্দ্যোপাধ্যায়। মুখ্যমন্ত্রী মমতা বন্দ্যোপাধ্যায়ের হাতে স্মারক তুলে দেন রাজ্যপাল কেশরীনাথ ত্রিপাঠি। একইসঙ্গে মুখ্যমন্ত্রীর গলায় পরিয়ে দেওয়া হয় উত্তরীয়। এর আগে পশ্চিমবঙ্গের প্রাক্তন মুখ্যমন্ত্রী জ্যোতি বসুকে সাম্মানিক ডি.লিট-এ দিয়েছিল কলকাতা বিশ্ববিদ্যালয়। প্রসঙ্গত ২৪ ঘণ্টা ডট কমই প্রথম জানিয়েছিল, কলকাতা বিশ্ববিদ্যালয়ের সাম্মানিক ডি'লিট সম্মান পাচ্ছেন মমতা বন্দ্যোপাধ্যায়